Nderohen ithtarët e lirisë së shprehjes
Grupet që mbrojnë lirinë e fjalës nderuan kohët e fundit disa gazetarë amerikanë si dhe dy ish-olimpistë për rolin e tyre për të hedhur dritë mbi abuzime dhe padrejtësi.
Grupet që mbrojnë lirinë e fjalës nderuan kohët e fundit disa gazetarë amerikanë që kanë zbuluar abuzime të përhapura seksuale në sferën politike, botën e sportit dhe industrinë e filmit, si dhe dy olimpistë që shfrytëzuan famën që kishin marrë nga sporti për të nxjerrë në pah padrejtësitë afro 50 vjet më parë. Në 1968, John Carlos dhe Tommie Smith me kokën ulur, ngritën grushtat në podiumin e Lojërave Olimpike në shenjë proteste ndaj padrejtësive që vuanin afrikano-amerikanët në Shtetet e Bashkuara. Ish-basketbollisti Kareem Abdul Jabbar u dorëzoi olimpistëve Tommie Smith dhe John Carlos çmimin për qëndresën simbolike pesë dekada më parë. Smith thotë se ende është e nevojshme të ngrihet zëri: Pasi bëri shaka për faktin se sa janë plakur, ish-olimpisti Carlos tha se akti i tij ishte për të mirën e brezit të ri: Smith theu rekordin olimpik botëror në garën e 200 metrave në Olimpiket e 1968 në Qytetin e Meksikos. Carlos doli i treti. Dy atletët u ngjithën në podiumin e medaljeve pa këpucë për të simbolizuar varfërinë, me rruaza në qafë për të përfaqësuar viktimat e linçimit, ngritën grushtat, veshur me doreza të zeza kur filloi himni i flamurit, në shenjë proteste ndaj padrejtësive që vuanin afrikano-amerikanët. Australiani Peter Norman që ishte në podium me dy amerikanët, kishte vënë një stemë në kraharor për të treguar përkrahje. Në të njëjtën ceremoni u nderuan edhe 13 gazetarë për raportime origjinale dhe domethënëse që kanë nxjerrë në dritë problemin e abuzimeve seksuale në vendin e punës, ku spikati raportimi i gazetës mbi mjekun e ekipit olimpik të gjimnastikës që kishte abuzuar mbi 100 vajza të mitura prej vitesh. tha gazetarja investigative Marisa Kwiatkowski. Raportime të tjera nxorën abuzimet seksuale të Harvey Weinstein, një producent i fuqishëm në Hollivud, si dhe të ish-guvernatorit të Alabamës Roy Moore gjatë fushatës së tij për Senat. tha gazetari i “Washington Postit” Paul Farhi. Roy Moore humbi në zgjedhje, Harvey Weinstein u përjashtua nga kompania e tij, ndërsa këto raportime u bënë katalizatore ndryshimesh në sferën politike dhe klimën sociale.